ባህርዳር በህንዷ ኢንዶር ከተማ የደረቅ ቆሻሻ አወጋገድ ስርዓትን ለማዘመን ድጋፍ ሊደረግላት ነው
አዲስ አበባ፣ ሚያዚያ 28፣ 2012 (ኤፍ.ቢ.ሲ) ባህርዳር በዓለም አቀፍ ደረጃ በደረቅ ቆሻሻ አወጋገድ ከፍተኛ ልምድ ባላት በህንዷ ኢንዶር ከተማ ድጋፍ ሊደረግላት ነው።በተባበሩት መንግስታት የሃቢታት ፕሮግራም ደጋፊነት በሚካሄደው ዘመቻ ባህርዳር  የደረቅ ቆሻሻ አወጋገድ ስርዓትን ለማዘመን የሚስችል ልምድ ታገኛለች ተብሏል።በዚህም  ባህርዳር የደረቅ ቆሻሻ አያያዝን በተመለከተ በቂ ልምድ እንዲኖራት እንደሚደረግ ነው የተነገረው።ይህ ተግባራ በፈረንጆቹ 2022 ንፁህና ቀጣይነት ያለው የደረቅ ቆሻሻ አወጋገድ ስርዓት ያላቸውን 20 ከተሞች በዓለም አቀፍ ደረጃ ለመፍጠር የተያዘው እቅድ አካል መሆኑን ነው ኢንዲያን ታይምስ የዘገበው።የኢንዶር ከተማ አስተዳርም በደረቅ ቆሻሻ አወጋገድ ልምድ ከማካፈል ባሻገር ኢንዶር  ወደፊት ረሷን የምታሻሽልበት ተጨማሪ ልምድ እንድታገኝ የሚረዳ መሆኑን አስታውቋል።